ஒட்டு மொத்த குளிர்காலக் கூட்டத்தொடரில் லோக்சபா வெறும் 15 சதவிகித நிகழ்வுகள் மட்டுமே நடைபெற்றுள்ளது. ராஜ்யசபாவில் 17 சதவிகித நிகழ்வுகள் மட்டுமே நடைபெற்றது. 2010-ம் ஆண்டுப் பிறகு வழக்கமான அவை நடவடிக்கைகள் நடைபெறாமல் ஒரு மோசமான நாடாளுமன்ற கூட்டத்தொடராக இது இருந்துள்ளது. 2010-ம் ஆண்டு 2 ஜி விவகாரம் காரணமாக அப்போது பி.ஜே.பி கூட்டணி கட்சிகள் நாடாளுமன்றத்தை முடக்கின. இப்போது பழைய நோட்டுகள் விவகாரத்தால் காங்கிரஸ் உள்ளிட்ட எதிர்க்கட்சி உறுப்பினர்களால் நாடாளுமன்றம் முடங்கின.